“โบว์ เมลดา” เปิดตัว สวยปัง ขายแปลก พร้อมประมูลตัวคณิกาน้องใหม่!!

#คุณพี่เจ้าขาดิฉันเป็นห่านมิใช่หงส์ 
#โบว์เมลดา #bow_maylada 
#ภณณวัสน์ #pon_nawasch

​ได้ฤกษ์เปิดโรงแม่แฟง พร้อมต้อนรับนางคณิกา “โบว์ เมลดา สุศรี” ที่เป็นดาราสาวสุดปังอยู่ดี ๆ ก็มีเหตุให้วาร์ปย้อนอดีตมาเป็นนางคณิกาน้องใหม่ใน “คุณพี่เจ้าขาดิฉันเป็นห่านมิใช่หงส์” งานนี้บอกเลย “ป้าแจ๋ว ยุทธนา ลอพันธุ์ไพบูลย์” ผู้จัด-ผู้กำกับฯ จัดใหญ่ ใส่เต็ม งานโชว์อลังการ จับสาวโบว์แต่งองค์ทรงเครื่องสวยปัง เปิดตัวพร้อมประมูลราคาสร้างสถิติใหม่เป็นคณิการาคาแพงสุดของยุคเลยทีเดียว 

ฉากนี้เป็นการเปิดตัวของโบว์ที่จู่ ๆ ก็ต้องย้อนอดีตมาในสมัยรัชกาลที่ 3 แถมยังมาโผล่ในโรงคณิกา ที่ต้องถูกประมูลตัวให้รับแขกในคืนแรก ป้าแจ๋วใส่ดีเทลละเอียดยิบ ปั้นทุกอย่างทั้งงานโชว์ ทั้งเสื้อผ้าหน้าผม ที่จับบรรดาสาว ๆ ในโรงคณิกาของแม่แฟงที่รับบทโดย “จอย รินลณี” นั้นมาร่วมโชว์กันเกือบ 20 คน อาทิ “น้ำหนึ่ง สุทธิเดชานัย” , “ เรนเดียร์ ปฤสยา” , “มุก สิรินรัตน์” , ”แน๊ตตี้ นาตาชา” ซึ่งแต่ละนางนั้นก็สวยเด่นไม่แพ้กัน แต่ที่สวยเป๊ะปังกว่าใครในวันนี้ต้องยกให้คณิกาน้องใหม่สุดปังอย่าง “โบว์ เมลดา” ที่รับบท “นิทรา” หรือ “บุญตา” หลังจากเปิดโชว์ด้วยเสียงร้องของเรนเดียร์และเหล่านางคณิกาทั้งหลายแล้ว โบว์ก็ถูกเปิดตัวมาแบบสวยถูกตาต้องใจบรรดาแขกเหรื่อที่มาร่วมประมูล ก่อนที่จะต้องอ้าปากค้างกันเป็นแถวกับโชว์สุดแปลกทั้งบีทบ็อกซ์ เต้นท่าประหลาดไม่ปรึกษาใคร แต่ความแปลกกลับโดนใจหนุ่ม ๆ ทั้งงาน และหนึ่งในนั้นก็ต้องมีพระเอก “ภณ ณวัสน์” ของเราที่รับบท “หลวงทุกขราษฎร์” หรือ “คุณฉาย” ที่ปลอมตัวมาเพื่อคืนนี้โดยเฉพาะ บอกเลยต้องลุ้นกันต่อว่าหนุ่มคนไหนจะเป็นคนได้ขึ้นห้องคืนแรกกับนางเอกตัวจี๊ดของเราต้องรอลุ้นรอดูกันตอนแรก

ติดตามชมได้ในละคร “คุณพี่เจ้าขาดิฉันเป็นห่านมิใช่หงส์” ออกอากาศทุกวันพุธ-พฤหัสบดี เวลา 20.30 น. ทางช่อง 3 เริ่มตอนแรก!! วันพุธที่ 22 มกราคม 2568 ดูทีวีกด 33 ดูมือถือกด 3Plus 

Link รูปเพิ่มเติม
#คุณพี่เจ้าขาดิฉันเป็นห่านมิใช่หงส์ #โบว์เมลดา #bow_maylada #ภณณวัสน์ #pon_nawasch